CELEX: 62008CA0341
Language: et
Date: 2010-01-12 00:00:00
Title: Kohtuasi C-341/08: Euroopa Kohtu (suurkoda) 12. jaanuari 2010 . aasta otsus (Sozialgericht Dortmundi (Saksamaa) eelotsusetaotlus) — Dominica Petersen versus Berufungsausschuss für Zahnärzte für den Bezirk Wetfahlen-Lippe (Direktiiv 2000/78/EÜ — Artikli 2 lõige 5 ja artikli 6 lõige 1 — Vanuse alusel diskrimineerimise keeld — Siseriiklik säte, mis kehtestab lepingulise hambaarstina tegutsemisele vanusepiiri 68 aastat — Taotletav eesmärk — Mõiste „meede, mis on vajalik tervise kaitseks” — Ühtsus — Meetme sobivus ja asjakohasus)

3.7.2010   
            
            
               ET
            
            
               Euroopa Liidu Teataja
            
            
               C 179/4
            
         Euroopa Kohtu (suurkoda) 12. jaanuari 2010. aasta otsus (Sozialgericht Dortmundi (Saksamaa) eelotsusetaotlus) — Dominica Petersen versus Berufungsausschuss für Zahnärzte für den Bezirk Wetfahlen-Lippe
   (Kohtuasi C-341/08) (1)
   
   (Direktiiv 2000/78/EÜ - Artikli 2 lõige 5 ja artikli 6 lõige 1 - Vanuse alusel diskrimineerimise keeld - Siseriiklik säte, mis kehtestab lepingulise hambaarstina tegutsemisele vanusepiiri 68 aastat - Taotletav eesmärk - Mõiste „meede, mis on vajalik tervise kaitseks” - Ühtsus - Meetme sobivus ja asjakohasus)
   2010/C 179/05
   Kohtumenetluse keel: saksa
   
      Eelotsusetaotluse esitanud kohus
   
   Sozialgericht Dortmund
   
      Põhikohtuasja pooled
   
   
      Hageja: Dominica Petersen
   
      Kostja: Berufungsausschuss für Zahnärzte für den Bezirk Wetfahlen-Lippe
   
      Menetluses osalesid: AOK Westfalen-Lippe, BKK-Landesverband Nordrhein-Westfalen, Vereinigte IKK, Deutsche Rentenversicherung Knappschaft-Bahn-See — Dezernat 0.63, Landwirtschaftliche Krankenkasse NRW, Verband der Angestellten-Krankenkassen eV, AEV — Arbeiter-Ersatzkassen-Verband eV, Kassenzahnärtzliche Vereinigung Westfalen-Lippe
   
      Ese
   
   Eelotsusetaotlus — Sozialgericht Dortmund (Saksamaa) — Nõukogu 27. novembri 2000. aasta direktiivi 2000/78/EÜ, millega kehtestatakse üldine raamistik võrdseks kohtlemiseks töö saamisel ja kutsealale pääsemisel (ELT L 303, lk 16; ELT eriväljaanne 05/04, lk 79) artikli 6 tõlgendamine — Vanuse alusel diskrimineerimise keeld — Mõisted „õiguspärane eesmärk” ja „asjakohane ja vajalik vahend” selle eesmärgi saavutamiseks — Siseriiklik õigusnorm, mis määrab patsientide tervise kaitset arvestades vanuse ülempiiri lepingulise hambaarstina tegutsemiseks
   
      Resolutsioon
   
   
               1.
            
            
               Nõukogu 27. novembri 2000. aasta direktiivi 2000/78/EÜ, millega kehtestatakse üldine raamistik võrdseks kohtlemiseks töö saamisel ja kutsealale pääsemisel, artikli 2 lõiget 5 tuleb tõlgendada nii, et sellega on vastuolus niisugune nagu põhikohtuasjas kõne all olev siseriiklik meede, mis kehtestab lepingulise hambaarstina tegutsemisele vanusepiiri, antud juhul 68 aastat, kui selle meetme ainus eesmärk on kaitsta patsientide tervist seoses hambaarstide töövõime vähenemisega pärast seda vanust ja kui seda vanusepiiri ei kohaldata väljaspool lepinguliste hambaarstide süsteemi tegutsevatele hambaarstidele.
               Direktiivi 2000/78 artikli 6 lõiget 1 tuleb tõlgendada nii, et sellega ei ole niisugune meede vastuolus, kui meetme eesmärk on lepingulise hambaarstina töötamise võimaluste jaotumine põlvkondade vahel ning kui asjassepuutuva tööturu olukorda arvestades on meede selle eesmärgi saavutamiseks asjakohane ja vajalik.
               Siseriikliku kohtu ülesanne on kindlaks teha, millist eesmärki taotleb vanusepiiri kehtestav meede, uurides välja meetme kehtima jätmise põhjuse.
            
         
               2.
            
            
               Juhul kui niisugune regulatsioon, nagu on kõne all põhikohtuasjas, on selle eesmärki arvestades direktiiviga 2000/78 vastuolus, peab isiku ja sellise haldusorgani nagu Berufungsausschuss für Zahnärzte für den Bezirk Westfalen-Lippe vahelist vaidlust lahendav siseriiklik kohus jätma selle regulatsiooni kohaldamata ka juhul, kui see on direktiivist varasem ja siseriiklik õigus ei näe ette selle regulatsiooni kohaldamata jätmist.
            
         
      (1)  ELT C 260, 11.10.2008.